****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ****ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ****ԳԼԽԱՎՈՐ ՔԱՐՏՈՒՂԱՐ** |

|  |
| --- |
| **№ 1/17-2/12645-2022** |

 0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 044

«14» հուլիսի 2022թ.

«ԱԼՖԱ ԷՏԱԼՈՆ» ՍՊԸ–Ի ՏՆՕՐԵՆ

ՊԱՐՈՆ ԿԱՐԵՆ ՄԱՐԿՈՍՅԱՆԻՆ

ՀՀ, ք. Երևան, Տիգրան Մեծ 29ա, բն.37

էլ հասցե՝ alfaetalonam@gmail.com

**Ծանուցում**

**Պայմանագիրը միակողմանիորեն լուծելու մասին**

 Հարգելի պարոն Մարկոսյան,

ՀՀ ֆինանսների նախարարության (այսուհետ՝ Գնորդ) և «ԱԼՖԱ ԷՏԱԼՈՆ» ՍՊԸ-ի (այսուհետ՝ Վաճառող) միջև 2021 թվականի դեկտեմբերի 15-ին կնքվել է պետության կարիքների համար ապրանքի մատակարարման պետական գնման պայմանագիր № ՀՀ ՖՆ-ԷԱՃԱՊՁԲ-21/8-3 (այսուհետ՝ Պայմանագիր), որի շրջանակներում Վաճառողի կողմից էականորեն խախտվել են Պայմանագրի հավելված 1-ով սահմանված ապրանքների մատակարարման ժամկետները՝ մատակարարումները 14.07.2022թ.-ի դրությամբ չեն իրականացվել։

Համաձայն պայմանագրի 2.1.7 կետի՝ Գնորդն իրավունք ունի միակողմանի լուծել պայմանագիրը, եթե Վաճառողն էականորեն խախտել է պայմանագիրը: Ընդ որում Պայմանագրի նույն կետի 2.1.7.1 ենթակետի «բ» պարբերության համաձայն՝ Վաճառողի կողմից պայմանագիրը խախտելն էական է համարվում, եթե ապրանքի մատակարարման ժամկետները խախտվել են 5 օրից ավելի:

Ելնելով վերոգրյալից և հիմք ընդունելով ՀՀ կառավարության 2017թ. մայիսի 4-ի № 526-Ն որոշման № 1 հավելվածի 33-րդ կետի 17-րդ ենթակետը և Պայմանագրի 8.11 կետը՝ ՀՀ ֆինանսների նախարարությունը միակողմանիորեն լուծում է ՀՀ ֆինանսների նախարարության և «ԱԼՖԱ ԷՏԱԼՈՆ» ՍՊԸ-ի միջև 2021 թվականի դեկտեմբերի 15-ին կնքված № ՀՀ ՖՆ-ԷԱՃԱՊՁԲ-21/8-3 ծածկագրով Պայմանագիրը:

Միաժամանակ տեղեկացնում ենք, որ Վաճառողը համարվում է Պայմանագիրը միակողմանի լուծվելու մասին պատշաճ ծանուցված սույն ծանուցումը Գնորդի կողմից տեղեկագրում հրապարակելու հաջորդ օրվանից:

Հաշվի առնելով վերոգրյալը՝ ՀՀ ֆինանսների նախարարությունը 2022թ․ հուլիսի 14-ից Պայմանագիրը միակողմանիորեն լուծում է։

Միաժամանակ հայտնում ենք, որ համաձայն Գնումների մասին ՀՀ օրենքի 6-րդ հոդվածի 1-ին մասի 6-րդ կետի ա/ ենթակետի՝ մասնակիցը չի ներառվում գնումներին մասնակցելու իրավունք չունեցողների ցուցակում, եթե հրավերով և (կամ) պայմանագրով սահմանված ժամկետում վճարել է հայտի, պայմանագրի և (կամ) որակավորման ապահովման գումարը:

 Ելնելով վերոգրյալից՝ առաջարկում ենք սույն ծանուցումը հրապարակվելուց հետո երկու աշխատանքային օրվա ընթացքում վճարել պայմանագրի և որակավորման ապահովումների գումարները: Որակավորման ապահովումը /295193.52 (երկու հարյուր իննսունհինգ հազար հարյուր իննսուներեք ամբողջ հիսուներկու) ՀՀ դրամի չափով/ պետք է փոխանցվի կենտրոնական գանձապետարանում լիազորված մարմնի անվամբ բացված «900008000698» գանձապետական հաշվին, իսկ պայմանագրի ապահովումը /196795.68 (հարյուր իննսունվեց հազար յոթ հարյուր իննսունհինգ ամբողջ վաթսունութ) ՀՀ դրամի չափով/ պետք է փոխանցվի կենտրոնական գանձապետարանում լիազորված մարմնի անվամբ բացված «900008000664» գանձապետական հաշվին: Հայտնում ենք, որ ապահովումները նշված գանձապետական հաշիվներին փոխանցելու դեպքում Ձեր կողմից ներկայացված՝ միակողմանի հաստատված հայտարարության՝ տուժանքի ձևով ներկայացված ապահովումները մեկ աշխատանքային օրվա ընթացքում կվերադարձվեն: Նշված ժամկետում գանձապետական հաշիվներին ապահովումները չփոխանցելու դեպքում ՀՀ ֆինանանսերի նախարարության կողմից կձեռնարկվեն միջոցներ՝ միակողմանի հաստատված հայտարարությունների՝ տուժանքների հիման վրա գանձումները կատարելու, իսկ սույն ծանուցումը հրապարակելուց հետո 9 օրացուցային օրվա ընթացքում վերջինիս չհաջողվելու դեպքում՝ «ԱԼՖԱ ԷՏԱԼՈՆ» ՍՊԸ-ին գնումներին մասնակցելու իրավունք չունեցողների ցուցակում ներառելու համար:

|  |  |  |
| --- | --- | --- |
| ՀԱՐԳԱՆՔՈՎ՝ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ |  |  |
|  | ԱՐՄԱՆ ԱԴԻԼԽԱՆՅԱՆ |

Կատարող՝ Ա. Աղաբաբյան

Հեռ. 011800114